Azekka-nni ad as-tini :  a Mqidec arwaḥ ad d-nekkes tibexsisin , ad as-tini :  xaṭi ur zmireɣ ara acku teqqers-iyi tqecwalt, ilaq almi seggmeɣ-tt  ; dɣa ula d nettat ad tseɣres taqecwalt-nnines as-t-ɛiwed ad tt-txiḍ. Mqidec ad iruḥ ad d-ikkes ayen yebɣa, nettat mazal-itt di tqecwalt-nni, almi as-tenna :  a Mqidec arwaḥ ad nekkes lexrif , yenna-as :  Mqidec iruḥ yekkes-d lexrif yuɣal-d  ; dɣa tfaq-as amek ixeddem, dɣa tɛus-it ; mi ara s-tini arwaḥ ad ndukkel ɣer lexla ad dnekkes lexrif ad as-yini teqqers-iyi tqecwalt, netta ad yeffeɣ; nettat ad tetbeɛ deffir netta yuli ɣef tenqelt ad yekkes, nettat teṭṭef-it seg uḍar, dɣa yettɛeggiḍ, as-yeqqar:  teṭṭef aẓar tettɛud d aḍar , akken akken almi s-tserreḥ i uḍar-is, dɣa teṭṭef deg uẓar, dɣa yerwel.